**Lansare de proiect la I.S.J. Iași**

**”Școli prietenoase în comunități implicate” – un proiect important al echipei de la Inspectoratul Școlar Județean Iași**

Conferința de lansare a proiectului ”Școli prietenoase în comunități implicate”are loc în ziua de 4 octombrie 2018, începând cu ora 12.00, în Sala Mihai Eminescu, Hotel Astoria. Inspectoratul Școlar Județean Iași, alături de partenerii săi, Asociația HoltIS și Fundația COTE, implementează acest proiect în cadrul Programului „ȘCOALĂ PENTRU TOȚI”, Axa prioritară 6, Programul Operațional Capital Uman 2014-2020. În cadrul conferinței vor fi precizate axele de activitate ale proiectului, precum și rezultatele așteptate. La conferință sunt așteptați 150 de participanți, atât cadre didactice și manageri ai instituțiilor de învățământ, cât și reprezentanți ai autorităților locale.

Prof. Dr. Farcaș Genoveva Aurelia, manager al proiectului și Inspector Școlar General: “Am organizat un concurs de selecție, astfel încât 28 de experți s-au alăturat echipei care implementează activitățile din cadrul proiectului. Este vorba în mare parte despre cadre didactice cu experiență, ce vor activa în calitate de expert în educația specială, consilier școlar, mediator școlar, precum și tutore pentru programele ”Școala după școală” sau ”A doua șansă”. Proiectul ambițios, pluridimensional, își propune interventia directă în școli și în comunități, în vederea reducerii și prevenirii abandonului școlar timpuriu. Vom avea în vedere localitățile Răducăneni, Pârcovaci, Deleni, Erbiceni, precum și orașele Podu Iloaiei și Hârlău. Elementul de noutate al proiectului îl constituie serviciile educaționale oferite antepreșcolarilor și preșcolarilor.“

În cadrul proiectului care are o durată de 36 de luni va fi derulată o campanie de informare și conștientizare locală a importanței educației și a valorilor incluziunii sociale și de asemenea va fi asigurată formarea resurselor umane din școli în vederea furnizării unor programe educaționale relevante și de calitate.

**Contact:**

Prof. Sabina Maria MANEA, Coordonator de campanie de informare și conștientizare locală,

Telefon 0745 989 507, e-mail: sabinaro@yahoo.com

Proiect cofinanțat din Programul Operațional Capital Uman 2014-2020.